Glavna železnička stanica u Krakovu
Novi vozovi u Poljskoj
Republika Poljska je srednjevropska zemlja sa izlazom na more, a koja se prostire kroz nekoliko značajnih evropskih oblasti (Severna evropska nizija, Baltik, oblast Karpata, doline Odre i Visle). Sve ovo pogoduje razvoju prometnog saobraćaja i velikom prometnom značaju zemlje.

Poljska ima razvijen drumski, železnički, vazdušni i vodni saobraćaj. Glavni saobraćajni čvor u zemlji je glavni grad, Varšava, ali su značajna čvorišta i Slonska oblast, Trojmjasto (Gdanjska oblast), Krakov, Łódź, Wrocław, Poznań.

Železnički saobraćaj
--------------------

Stanica Varšavskog metroa
Prigradska železnica u Varšavi
„Poljske državne železnice" ili „PKP" (polj. *Polskie Koleje Państwowe*) je četvrto po veličini železničko preduzeće u celoj Evropi, a sastoji se od niza manjih i usmerenih preduzeća. Pored PKPa u zemlji postoji još nekoliko manjih preduzeća sa radom na polju železnice.

Ukupna dužina železničke mreže u Poljskoj je 21.639 km, od čega je 11.626 km elekrifikovano. Dužina pruga sa dva koloseka je 8.978 km. Železnica uskog koloseka takođe postoji i duga je 646 km. Železnička mreža u državi je veoma gusta, a u svim značajnijim gradovima glavne železničke stanice se nalze u središtima. Trenutno se puno toga radi na obnovi železnice, posebno na stvaranju uslova za brze železničke linije (brzina 140-160 km/čas) na prugama:

* Varšava - Krakov - Katovice, dužina 221 km, jedina pruga koja je danas prilagođena velikim brzinama
* Varšava - Kutno - Poznań - granica sa Nemačkom, u izgradnji
* Varšava - Gdanjsk - Gdynia, u izgradnji
* Varšava - Łódź, u izgradnji
* Varšava - Sjedlce - granica sa Belorusijom, u planu
* Varšava - Pulavi - Lublin, u planu
* Opole - Wrocław - Legnjica - granica sa Nemačkom, u planu

Jedini grad u državi sa metro sistemom je Varšava (pogledati: Varšavski metro). On se trenutno sastoji od 1 metro linije, a druga je u izgradnji. Varšava poseduje i razvijenu mrežu prigradske železnice. Tramvajski prevoz pristupan je u svim većim gradovima (preko 30 njih).

**Železnička veza sa susednim zemljama**:

* Slovačka Slovačka - da
* Češka Češka Republika - da
* Njemačka Nemačka - da
* Rusija Rusija (Kalinjingradska oblast) - da, uz promenu širine koloseka
* Litvanija Litvanija - da, uz promenu širine koloseka
* Belorusija Belorusija - da, uz promenu širine koloseka
* Ukrajina Ukrajina - da, uz promenu širine koloseka

Drumski saobraćaj
-----------------

Karta autoputeva u Poljskoj

|  |  |
| --- | --- |
|  | *Za više informacija pogledajte članak **Autoputevi u Poljskoj*** |

Ukupna dužina puteva u Poljskoj je 423.356 km, od toga sa čvrstom podlogom 295.356 km (2003. godine). Dužina autoputeva je tada iznosila 665 km, što je malo spram veličine države i njenih potreba. Zbog toga se u proteklim godinama izgradnja novih deonica intenzivirala, a to će biti važno i u budućnosti. Autoputevi nose dvojnu oznaku „A+broj", a magistralni državni putevi su označeni brojem. U Poljskoj postoje čak 94 magistralna puta, a neki od njih na pojedinim deonicama imaju u 4 trake (poluautoputevi). Postoje i gradski autoputevi u Varšavi i Slonskoj oblasti.

**Autoputevi u Poljskoj** (trenutno postojeći i u izgradnji) su:

* **Autoput A1**, Gdanjsk - Toruń - Łódź - Częstochowa - Glivice - granica sa Češkom, ukupna dužina 564 km, savremeni autoput izgrađen na dve male deonice u blizini Łódźa i Trojmjasta, očekivani završetak autoputa 2012. godine.
* **Autoput A2**, granica sa Nemačkom - Poznań - Łódź - Varšava - Sjedlce - granica sa Belorusijom, ukupna dužina 651 km, savremeni autoput izgrađen na deonici Poznań - Varšava, očekivani završetak autoputa 2013. godine.
* **Autoput A4**, granica sa Nemačkom - Wrocław - Opole - Katovice - Krakov - Žešov - granica sa Ukrajinom, ukupna dužina 670 km, savremeni autoput izgrađen na većin delom od nemačke granice do Krakova, očekivani završetak autoputa 2013. godine.
* **Autoput A6**, granica sa Nemačkom - Szczecin, ukupna dužina 21 km, današnji autoput još iz vremena fašističke Nemačke.
* **Autoput A8**, autputni „prsten" oko Wrocława, ukupna dužina 21 km, savremeni autoput u izgradnji.
* **Autoput A18**, granica sa Nemačkom - Boleslavjec (veza na Autoput A4), ukupna dužina 75 km, savremeni autoput u izgradnji.

Vodeni saobraćaj
----------------

Poljska je primorska zemlja i izlazi na Baltičko more. U državi postoje dve značajne pomorske luka, od kojih je najvažnija luka u okviru Trojmjasta (Gdanjsk- stara luka, Gdynia-nova luka). Druga luka je Szczecin. Obe luke su nastale na ušćima velikih reka, Gdanjsk na ušću Visle, a Szczecin na ušću Odre. Manje pomorske luke su Ustka i Kolobžeg.

Unutarkopneni vodeni putevi u Poljskoj su dugi čak 3.812 kmi njih čine plovne reke i kanali (1996. godine). Najvažnije reke za plovidbu su Visla i Odra, a manje značajne su Bug i Warta. Velike rečne luke na Visli su: Varšava, Toruń, Bydgoszcz, Gruđondz, a na Odri su: Opole, Wrocław, Zjelona Gora, Kostšin na Odri.

Postoji i omanji saobraćaj po Mazurskim jezerima, ali je on manjeg značaja i uglavnom namenjen u turističke svrhe.

Gasovodi i naftovodi
--------------------

Naftovod: Dužina tokova je 2.280 km(2006. godine).

Gasovod: Dužina tokova je 13.500 km (2006. godine).

Vazdušni transport
------------------

Međunarodni aerodromi

|  |  |
| --- | --- |
|  | *Za više informacija pogledajte članak **Aerodromi u Poljskoj*** |

U Poljskoj se nalazi sedište nekoliko aviokompanija, od kojih je najpoznatija LOT poljske avio linije. Poznata je i niskotarifna aviokompanija Viz Er.

Najveći i najvažniji aerodrom u zemlji je varšavski Međunarodni aerodrom „Frederik Šopen", koji se nalazi u sklopu gradskog područja i dobro je povezan sa gradom (autobuske i tramvajske veze). Promet na ovam aerodromu čini nešto manje od polovine prometa svih poljskih komercijalnih aerodroma. Posle varšavskog aerodroma drugi po značaju i prometu je Krakovski aerodrom, takođe poznat izvan okvira zemlje, a blisko povezan sa cvetajućim turizmom starog Krakova. Većina drugih aerodroma služi za niskotarifne letove i u svom prometu oslanja se ili na turizam ili na poljsku dijasporu.

U Poljskoj postoje i 2 zvanično upisana helidroma (2005. godine).

***Saobraćaj u Poljskoj*** na Wikimedijinoj ostavi

Saobraćaj Evropskih zemalja

 **Saobraćaj:** Azerbejdžan • Albanija • Andora • Austrija • Belgija • Belorusija • Bosna i Hercegovina • Bugarska • Vatikan • Gruzija • Grčka • Danska • Estonija • Irska • Island • Italija • Jermenija • Kazahstan • Kipar • Letonija • Litvanija • Lihtenštajn • Luksemburg • Mađarska • Malta • Moldavija • Monako • Nemačka • Norveška • Poljska • Portugalija • Makedonija • Rumunija • Rusija • San Marino • Slovačka • Slovenija • Srbija • Turska • Ujedinjeno Kraljevstvo • Ukrajina • Finska • Francuska • Holandija • Hrvatska • Crna Gora • Češka • Švajcarska • Švedska • Španija - Evropska unija

**Teritorije:** Akrotiri i Dekelija • Grenland • Gernzi • Gibraltar • Jan Majen • Džersi • Olandska Ostrva • Ostrvo Man • Svalbard • Farska Ostrva